Here is a page extracted from Wikipedia that may contain CSS, HTML, and a lot of unformatted text.

Title: Siltita
Content: La siltita u piedra de limo ye una roca sedimentaria siliciclastica formada por particlas unidas de mida limo (entre 0,002 mm y 0,063 mm), mida mes chicota que en las arenitas y més gran que en las archilitas. Fan part de las lutitas.

A l'igual que las archilitas pueden presentar una fina laminación. Se diferencian de las archilitas por lo tacto aspro, mesmo si la siltita ye humida. Las colors de las siltitas gosan estar amarillencas, marrons, naranchas, grisas u verdencas.

Composición mineralochica 
Los clastos gosan estar de quarz en la suya mes gran part. Bi ha minerals de l'archila. Se puet trobar atros minerals como las micas, zeolitas, calcita, dolomita y cheso.

Denominacions 
Esta roca no presenta una denominación especifica tradicional en aragonés que se conoixca, pero puet recibir la denominación d'"asprón" a l'igual que las piedras d'arena por estar aspra, rocas con las que puet coincidir en muitas unidaz sedimentarias como lo flysch. En anglés se diz siltstone (literalment "piedra de limo") u siltite, d'a on atros idiomas internacionals prenen lo respectivo termin como un tecnicismo scientifico.

Bibliografía 
Walter Maresh, Olaf Mendenbach "Las Rocas" Guías de Naturaleza Blume. 1990.

Rocas siliciclasticas